**J E G Y Z Ő K Ö N Y V**

**TESKÁND KÖZSÉG ÖNKORMÁNYZAT KÉPVISELŐTESTÜLETE**

**2017. február 9-I RENDES ÜLÉSÉRŐL.**

**Rendeletek:**

**1/2017. (II.20.)**

**2/2017. (II.20.)**

**3/2017. (II.20.)**

**Határozatok:**

**7/2017. (II. 09.)**

**8/2017. (II. 09.)**

**9/2017. (II. 09.)**

**10/2017. (II. 09.)**

**11/2017. (II. 09.)**

**J E G Y Z Ő K Ö N Y V**

Készült Teskánd Község Önkormányzat Képviselőtestülete 2017. február 9-i rendes üléséről.

Jelen vannak: Tóth Istvánné polgármester, Bogár István, Dormán Jenő, Vizlendvai László,

Sipos László, Patakiné Sümegi Mária Erzsébet képviselők,

Fazekas István jegyző, Gombosné Bencze Ildikó pénzügyi csoportvezető

Darabos Balázsné jegyzőkönyvvezető.

Távol volt: Simon Viktória képviselő

Tóth Istvánné polgármester köszöntötte a megjelenteket, megállapította, hogy az ülés határozatképes, jegyzőkönyvvezetőnek javasolta Darabos Balázsnét, hitelesítőknek pedig Bogár István és Dormán Jenő képviselőket.

Napirend előtt a most alakult diák önkormányzat tagjai mutatkoztak be.

Tóth Istvánné polgármester javaslatot tett az ülés napirendjére.

**NAPIREND:**

1./ Az önkormányzat 2017. évi költségvetés tervezete

Előadó: Tóth Istvánné polgármester

2./ A szociális gondoskodás helyi szabályairól szóló rendelet módosítása

Előadó: Tóth Istvánné polgármester

3./ A polgármester illetménye és költségtérítése

Előadó: Fazekas István jegyző

4./ A polgármester 2017. évi szabadságolási terve

Előadó: Tóth Istvánné polgármester

5./ Egyéb ügyek

Zárt ülés:

6./ A polgármester beszámolója polgármesteri hatáskörben hozott döntésekről

Előadó: Tóth Istvánné polgármester

A napirendi javaslatot a képviselőtestület egyhangúlag elfogadta.

1./ **Az önkormányzat 2017. évi költségvetés tervezete**

Előadó: Tóth Istvánné polgármester

/ Írásos előterjesztés a jegyzőkönyv melléklete.

Tóth Istvánné polgármester a bizottsággal áttárgyalták a lehetőségeket. Az önkormányzat iparűzési adó bevétele csökken. A cél az önkormányzati intézmények működésének zökkenőmentes biztosítása. Takarékos gazdálkodással ez a költségvetés tartható lesz.

Kérte a pénzügyi bizottságot, hogy észrevételeiket, javaslataikat mondják el.

Sipos László próbálták összerakni a költségvetést a bevételeket növelve és a kiadásokat csökkentve. A kiadások csökkentése érzékenyen érintenek néhány terület pld. civil szervezetek.

Patakiné Sümegi Mária Erzsébet nem látják összefoglalva a költségvetésben a személyi juttatásokat. 7 fő részére a személyi juttatás 23 millió forint, így 260.000,-Ft-os átlag jön ki 1 főre.

Gombosné Bencze Ildikó ebben szerepel 2 fő 8 órás közmunkás foglalkoztatása, valamint a képviselői tiszteletdíjak is. Az 1 főre eső munkabér 130-180 ezer forint között mozog.

Patakiné Sümegi Mária Erzsébet van 1 fő kertészt, 1 fő karbantartó és 1 fő hivatalsegéd, a kertész télen nem sok mindent tud dolgozni. A 8 órás hivatalsegéd sem biztos hogy indokolt, javasolnám mit szólnának hozzá a képviselőtársaim.

Tóth Istvánné polgármester úgy gondolja, hogy mindenki ki tudja dolgozni a munkaidejét.

Patakiné Sümegi Mária Erzsébet nemcsak működni kell, hanem fejlődni is kellene.

Bogár István az óvodában szükséges-e portás és pedagógiai asszisztens?

Gombosné Bencze Ildikó ha a portást nem alkalmaznák akkor rehabilitációs hozzájárulást kellene fizetni, amely ugyanennyi kiadással járna. A pedagógiai asszisztens foglalkoztatására a bér az állami költségvetés biztosítja.

Bogár István 13 millió forintot kell hozzáadni a működéshez, amely nagyon jelentős összeg.

Gombosné Bencze Ildikó a nyugdíjba vonulók plusz költsége, valamint a jubileumi jutalmak jelentősen növelik a kiadásokat. A többi településről járó önkormányzatoktól és kérhetnek támogatást az óvodai ellátáshoz. Bödével van feladat ellátási szerződés, de támogatást nem kaptak tőlük. Ők is kérhetnének erre működési támogatást.

Bogár István kérni kell a támogatást Bödétől is.

Gombosné Bencze Ildikó igyekszenek a bevételeket emelni az uszodában is. A uszoda bevétele 16 millió forint volt. A adó erőképesség mértéke folyamatosan csökken, reméli hogy működési támogatást az idei évben is fognak kapni erre a pályázatot beadják.

Bogár István szomorúan látja, hogy a civilektől vették el a pénz, nem biztos, hogy a sportegyesület ezen támogatás mellett a létesítmény rezsi költségét tudja fizetni.

Az önkormányzat költségvetésébe még nincs tervezve a 7 millió forintos büntetés.

Tóth Istvánné polgármester a 7 millió forintos büntetés kifizetésére részletfizetést kértek 2016. júliusában azóta válasz nem érkezett.

Fazekas István jegyző egyeztessenek a környező településekkel, hogy az óvodába járó gyermekek után kérjenek támogatást, amelyet kiegészítő támogatásként meg tudnának igényelni. Az Alsómező utcai szennyvíz felújítási munkák számlájának kiegyenlítése ügyében személyes tárgyalást kellene kezdeményezni a Zalavíz Zrt.-vel.

Bogár István a Zalavíz Zrt.-nek indokolni kellene, hogy miért került ennyibe ezen munka kivitelezése, hiszen tudomása szerint az ajánlatokat nem bocsátották a rendelkezésükre.

Tóth Istvánné polgármester a számla visszaküldésre került számukra.

Sipos László ha az önkormányzat átvenné a közüzemi költségek fizetését az egyesülettől akkor erre is lehetne talán működési támogatást benyújtani.

Bogár István éves szinten 1 millió forint a közüzemi költsége az egyesületnek.

Fazekas István jegyző óvodai költségeket az állami normatíva nem fedezi.

Gombosné Bencze Ildikó jelentősen emelkedett még a minimálbér emelkedés miatt a szociális és gyermekjóléti feladatok ellátására a tagi hozzájárulás, amely a normatíván felül 2.314.200,- Ft.

Vizlendvai László az 1.300.000,- Ft kiküldetés a hivatal esetében mit takar?

Gombosné Bencze Ildikó a dolgozók utazási költségeit.

Több hozzászólás nem volt, Tóth Istvánné polgármester szavazásra tette fel az önkormányzat 2017. évi költségvetésének elfogadását.

A képviselőtestület 2 igennel 4 tartózkodással szavazott, így az önkormányzat 2017. évi költségvetése nem került elfogadásra.

Tóth Istvánné polgármester arról kellene beszélni, hogyan dolgozzák át a költségvetést.

Vizlendvai László a kiadott költségvetés tervezetben nem látja az egyes sorokat, nem egyértelmű.

Gombosné Bencze Ildikó nagy önkormányzatok tudják részletezni az egyes sorokat, de kicsiben ezt nem lehet, eddig is ezt a táblázatot kapták meg.

Vizlendvai László egy sor szerepel csak, hogy kiküldetése kiadások ebből nem lehet látni, hogy mit takar.

Patakiné Sümegi Mária Erzsébet ha megnézik az óvoda és a hivatal tábláját az óvodáé sokkal részletesebb egységesnek kellene lennie mindkét esetben .

Bogár István a sportegyesület 40 %-os támogatást elvonását nem szavazza meg.

Patakiné Sümegi Mária Erzsébet a hivatalhoz is 1.8 millió forint a hozzájárulás az önkormányzat pályázatíróját vegye át a hivatal.

Gombosné Bencze Ildikó az óvoda gazdálkodását is a hivatal végzi. Az óvodához kellene gazdálkodási ügyintéző.

Tóth Istvánné polgármester a költségvetés átdolgozásához várják a javaslatokat, 2 hét múlva újra összeülnek.

2./ **Szociális gondoskodás helyi szabályairól szóló rendelet módosítása**

Előadó: Tóth Istvánné polgármester

/ Írásos előterjesztés a jegyzőkönyv melléklete./

Tóth Istvánné polgármester elmondta, hogy az elmúlt ülésen beszéltek róla, hogy szükségesnek tartaná a szociális gondoskodás helyi szabályairól szóló rendeletük átdolgozását. Ezen belül is az egyes ellátások összegének emelését, mivel az öregségi nyugdíjminimum összege évek óta nem növekedett. Ezen feladatra az állami normatíva rendelkezésre áll az elmúlt évben kiegészítő támogatást is kaptak rá. Ezt más feladatra felhasználni nem lehet.

Az emelésre vonatkozó előterjesztést elkészült a bizottság tárgyalta. Javasolta, hogy az előterjesztésben foglalt javaslatokat a képviselőtestület fogadja el.

Szavazásra került sor, a képviselőtestület egyhangúlag / 6 igen szavazattal / a következő rendeletet alkotta:

**Teskánd Község Önkormányzata 1/2017. (II.20.) önkormányzata rendelete**

**/** Teskánd Község Önkormányzatának a szociális gondoskodás helyi szabályairól szóló 3/2015. (III.13.) önkormányzati rendeletének módosítása a jegyzőkönyv melléklete./

**A „Bursa Hungarica” Felsőoktatási Önkormányzati Ösztöndíjpályázat elbírálásának szabályairól szóló 19/2012. (X.24.) önkormányzati rendelet módosítása**

Tóth Istvánné polgármester ennek kapcsán szükséges még a „Bursa Hungarica” Felsőoktatási Önkormányzati Ösztöndíjpályázat elbírálásának szabályairól szóló 19/2012. (X.24.) önkormányzati rendelet módosítása a nyugdíjminimum összegének emelésével.

Kérte, hogy a javaslatnak megfelelően ezt a képviselőtestület fogadja el.

Szavazásra került sor, amelynek eredményeként a képviselőtestület egyhangúlag / 6 igen szavazattal / a következő rendeletet alkotta:

**Teskánd Község Önkormányzta 2/2017. (II. 20.) önkormányzati rendelete**

/ Teskánd Község Önkormányzatának a Bursa Hungarica Felsőoktatási Önkormányzati Ösztöndíjpályázat elbírálásának szabályairól szóló 19/2012. (X. 24.) önkormányzati rendeletének módosítása a jegyzőkönyv melléklete./

3./ **A polgármester illetménye és költségtérítése**

Előadó: Fazekas István jegyző

/ Írásos előterjesztés a jegyzőkönyv melléklete./

Fazekas István jegyző törvény írja elő, hogy a polgármester illetményét a költségtérítését milyen összegben kell megállapítani. Kérte, hogy a határozati javaslatnak megfelelően ezt fogadják el.

Szavazásra került sor, amelynek eredményeként a képviselőtestület 5 igen 1 tartózkodással a következő határozatot hozta:

**Teskánd Község Önkormányzata 7/2017.(II. 09.) számú határozata**

Teskánd Község Önkormányzata Képviselő-testülete Magyarország helyi önkormányzatairól szóló 2011. évi CLXXXIX. Törvény 71. §-a alapján Tóth István Jánosné polgármester részére 2017. január 1-jétől 398.868,- Ft/hó (azaz: Háromszázkilencvennyolcezer-nyolcszázhatvannyolc 00/100 forint/hó) illetményt állapít meg.

A polgármester költségtérítése az Mötv. 71. § (6) bekezdése alapján havonta az illetményének 15 %-ában meghatározott összeg, amely jelen esetben 59.830,- Ft.

Felkéri a község jegyzőjét, hogy az illetmény megállapításával kapcsolatos intézkedések végrehajtásáról gondoskodni szíveskedjen.

Határidő: azonnal

Felelős: Fazekas István jegyző

4./ **A polgármester 2017. évi szabadságolási terve**

Előadó: Tóth Istvánné polgármester

/ Írásos előterjesztés a jegyzőkönyv melléklete./

Hozzászólás nem volt, szavazásra került sor, amelynek eredményeként a képviselőtestület 5 igen 1 tartózkodással a következő határozatot hozta:

**Teskánd Község Önkormányzata 8/2017. (II. 09.) számú határozata**

Teskánd Község Önkormányzat Képviselőtestülete a közszolgálati tisztviselőkről szóló 2011. évi CXCIX tv. (a továbbiakban Kttv.) 225/C.§ (1) – (4) bekezdéseiben foglaltak alapján Tóth Istvánné főállású polgármester 2017. évi (39 nap) szabadsága igénybe vételét a melléklet szerinti szabadság felhasználási ütemezésben foglaltaknak megfelelően jóváhagyja.

5./ **Egyéb ügyek**

a./ **Az Önkormányzat Szervezeti és Működési Szabályzatának módosítása**

Előadó: Tóth Istvánné polgármester

Tóth Istvánné polgármester elmondta, hogy az önkormányzat Szervezeti és Működési Szabályzatáról szóló 1/2015. (II.10.) önkormányzati rendelet módosítására van szükség. A jegyző helyettesítésére vonatkozóan nincs rendelkezés és ezt szabályozni kell. Ezután ismertette a tervezett kiegészítést.

Hozzászólás nem volt, szavazásra került sor, amelynek eredményeként a képviselőtestület egyhangúlag / 6 igen szavazattal / a következő rendeletet alkotta:

**Teskánd Község Önkormányzata 3/2017. II. 20.) önkormányzati rendelete**

/ Teskánd Község Önkormányzatának az önkormányzat Szervezeti és Működési Szabályzatáról szóló 1/2015. (II. 10.) önkormányzati rendeletének módosítása a jegyzőkönyv melléklete./

b./ **2016. évi belső ellenőrzési jelentés**

Előadó: Fazekas István jegyző

Fazekas István jegyző ismertette a belső ellenőrzésről készült jelentést. A javasolt intézkedések megtétele folyamatban van. Az aláírás bélyegző használatára vonatkozó megállapításra vonatkozóan állásfoglalást kérnek. A polgármester esetében a bizonylatok utólagos felülvizsgálatára az alpolgármestert hatalmazzák fel.

Hozzászólás nem volt, szavazásra került sor, amelynek eredményeként a képviselőtestület 5 igen 1 tartózkodással a következő határozatot hozta:

**Teskánd Község Önkormányzata 9/2017. (II.09.) számú határozata**

Teskánd Község Önkormányzat Képviselőtestülete a belső ellenőr megállapításait és következtetéseit elfogadja. A hiányosságok megszüntetésére vonatkozó javaslataira a következő intézkedések megtételét elfogadja. / Intézkedési terv a jegyzőkönyv melléklete./

A polgármester továbbtanulásával kapcsolatban felmerülő költségek utólagos felülvizsgálatára és további kifizetések hozzájárulásához felhatalmazza az alpolgármestert.

c. **ASP rendszer csatlakozáshoz pályázat**

Előadó: Tóth Istvánné polgármester

Tóth Istvánné polgármester elmondta, hogy az önkormányzati ASP rendszer országos kiterjesztéséhez pályázati felhívásra támogatási kérelem benyújtására van lehetőség. Ehhez a rendszerhez a jövő évben minden hivatalnak csatlakozni kell. A pályázatot a székhely település önkormányzata nyújthatja be. A pályázat 100 %-os támogatottságú, önrészt nem kell hozzá biztosítani.

Hozzászólás nem volt, szavazásra került sor, amelynek eredményeként a képviselőtestület egyhangúlag / 6 igen szavazattal / a következő határozatot hozta:

**Teskánd Község Önkormányzata 10/2017. (II. 09.) számú határozata**

Teskánd Község Önkormányzat Képviselő-testülete felhatalmazza a közös hivatal székhelyének feladatait ellátó önkormányzat polgármesterét, hogy a KÖFOP-1.2.1-VEKOP-16 azonosító jelű „Csatlakoztatási konstrukció az önkormányzati ASP rendszer országos kiterjesztéséhez” című felhívás alapján támogatási kérelmet nyújtson be, valamint a támogatási jogviszony létrejötte esetén a kedvezményezeti kötelezettségeket és jogokat gyakorolja.

**d./ Vagyoni nyilatkozat tételi kötelezettség megállapítása**

Előadó: Tóth Istvánné polgármester

Tóth Istvánné polgármester az önkormányzati képviselő megválasztásától, majd ezt követően minden év január 1-jétőlszámított harminc napon belül az önkormányzati törvény 2. melléklet szerinti **vagyonnyilatkozatot köteles tenni**. Az önkormányzati képviselő saját vagyonnyilatkozatához csatolni köteles a vele közös háztartásban élő házas- vagy élettársának, valamint gyermekének (hozzátartozójának) a melléklet szerinti vagyonnyilatkozatát is. Az a képviselő, aki a megválasztását követő harminc napon belüli vagyonnyilatkozat tételi kötelezettségét elmulasztja, – annak benyújtásáig – önkormányzati képviselői tisztségéből fakadó jogait nem gyakorolhatja, tiszteletdíjat, természetbeni juttatást, költségtérítést nem kaphat. A képviselőtestület tagjai ezen kötelezettségüknek január 31-ig eleget tettek.

Szavazásra került sor a képviselőtestület egyhangúlag (6 igen szavazattal) a következő határozatot hozta:

**Teskánd Község Önkormányzata 11/2017.(II. 09.) számú határozata**

Teskánd Önkormányzat képviselő-testülete megállapítja, hogy a képviselő-testület tagjai a 2017. évi vagyoni nyilatkozat tételi kötelezettségüknek eleget tettek.

Tóth Istvánné polgármester a világháborús emlékmű felújításra az önkormányzat 500.000,- Ft támogatást nyert.

- holnap lesz a vállalkozói és egyben a sportegyesület támogatói est

- névtelen levelet kapott az önkormányzat, ebben olyan dolgok vannak, amelyet szerinte névvel is lehetett volna vállalni, így választ csak a honlapon tudnak erre adni.

- az idei évben is lesz lehetőség amerikai önkéntes fogadására, kérdés, hogy ki vállalja az elszállásolását 3 hétre.

A következő 6. napirendi pontot a képviselőtestület zárt ülés keretében tárgyalta.

Kmf.

**Tóth Istvánné Fazekas István**

**polgármester jegyző**

Bogár István Dormán Jenő

jegyzőkönyv-hitelesítők